stanford-oval/wikipedia huggingface dataset:
SS Rankat Ankat

SS Rankat Ankat (lyh. SSRA) on oululainen vuonna 2002 perustettu salibandyn erikoisseura. Seura on Pohjois-Suomen ainoa tyttö- ja naissalibandyyn erikoistunut seura ja pelaajia seurassa on noin 200 (2016). Naisten edustusjoukkue saavutti sarjanousun kolmena peräkkäisenä kautena ja nousi kaudeksi 2016–2017 ylimmälle sarjatasolle F-liigaan (silloinen Salibandyliiga).
Pelaajatoiminta sekä menestys > Naisten liigajoukkue kaudet 2018-2021

SSRA naisten liigajoukkue sijoittui runkosarjan kolmannelle sijalle, kaudella 2018–2019. Pudotuspeleihin vastaan tuli TPS joka voitti ottelusarjan ja SSRA aloitti kesäloman. Kausi 2019–2020 jäi pelaamatta loppuun, vallinneen koronaviruspandemian johdosta. SSRA:n naiset saavuttivat pronssia, naisten F-liigassa, kaudella 2020–2021. He voittivat Tampereen Classicin, lukemin: 8-4.
Naisten liigajoukkue kausi 2023-2024
SSRA naisten liigajoukkue sijoittui kaudella 2023-2024 runkosarjan kuudennelle sijalle ja eteni pudotuspeleihin. Puolivälierissä SSRA kohtasi SaiPan ja voitti ottelusarjan edeten välieriin. Välierissä SSRA hävisi ottelusarjan Classicille. Pronssiottelussa SSRA kohtasi FBC Loiston. SSRA hävisi pronssiottelun maalein 11-2.
Pelaajatoiminta sekä menestys > Juniorit

Juniorijoukkueita Rankat Ankat ry:ssä on neljä (kaudella 2024-2025). Juniorijoukkueista kaksi (T16, T18) pelaavat valtakunnallista sarjaa kaudella 2024-2025. Seura järjestää myös kerhotoimintaa pienemmille junioreille.
Kausi 2016–2017 > Naisten edustusjoukkue

Kausi oli naisille menestyksekäs. Suomen Cup näytti jo suuntaa ja naiset selvittivät tiensä Cupin loppuotteluun. Vastassa oli TPS joka osoittautui tällä kertaa liian kovaksi vastustajaksi, joten Suomen Cup hopeaa Ankoille.
Naisten salibandyliigan runkosarjan kolmannelta sijalta pudotuspeleihin tuli vastustajaksi M-Team ja voittajaksi viiden ottelun jälkeen tuli Rankat Ankat. Välierässä vastustajana oli SB-Pro joka vei loppuottelupaikan kolmella voitolla. Pronssipeli pelattiin Kastellissa, jossa vastassa oli PSS. Ankkojen oli tyytyminen rangaistuslaukauskisan jälkeen Naisten salibandyliigan neljänteen sijaan.
Kausi 2016–2017 > B-tytöt

B-tytöt pelasivat SM-sarjassa. Sijoituksena oli runkosarjassa neljäs mutta pudotuspeleissä kärsityn tappion myötä kausi päättyi siihen.
Kausi 2016–2017 > C-tytöt

C-tytöt pelasivat SM-sarjassa. Sijoituksena oli runkosarjan neljäs sija. Pudotuspeleissä C-tytöt etenivät välieriin voitettuaan KooVeen. Välierässä vastaan tuli Pirkkalan Pirkat, jotka etenivät loppuotteluun. Ankat pelasivat pronssiottelun SBS Wirmoa vastaan mutta joutuivat tyytymään tappion myötä neljänteen sijaan.
Aiheesta muualla

Seuran sivusto
| n k Oulun urheilu |
| --- | --- |
Urheilupaikat:  Castrenin kenttä  Heinäpään jalkapallohalli  Heinäpään urheilukeskus  Iinatin moottoriurheilukeskus  Kisakangas  Linnanmaan jäähalli  Linnanmaan liikuntahalli  Lintulan urheilukeskus  Ouluhalli  Oulun jäähalli  Oulun uimahalli  Oulun urheilutalo  Äimäraution ravirata  Raatin liikuntakeskus  Raatin stadion  Raksilan pesäpallostadion  Sankivaaran golfkenttä  Virpiniemi 
Urheiluseurat:  AC Oulu  Haukiputaan Pallo  IFK Uleåborg  Jalkapalloseura Hercules  Jalkapalloseura Iltatähti  K&C  Kellon Työväen Urheilijat  Kiekko-Oulu  Kiimingin Kiekko-Pojat  KISE  Kuivasjärven Aura  Laivakankaan Futis Klubi  Laser HT  Lentopalloseura Etta  Lintulammen Palloseura  FC NETS  Merikoski SBT  Northern Lights  Oulun Floorball Club  Oulun Harrastefutis  Oulun Hiihtoseura  Oulun Jalkapalloklubi  Oulun Jousimiehet  Oulun Judokerho  Oulun kendoseura Hokufuu  Oulun Kärpät  Oulun Lippo  Oulun Luistelukerho  Oulun Luistinseura Jalkapallo  Salibandy  Oulun Merenkävijät  Oulun Naisfutis  Oulun NMKY  FC Oulun Pallo  Oulun Palloseura Jalkapallo  Jääpallo  Oulun Purjehdusseura  Oulun Pyrintö  Oulun Rotuaarin Pallo  Oulun Tarmo  Oulun Työväen Palloilijat  Oulun Työväen Pursiseura  Oulun Uinti  Oulujoen Kiekko  Oulunsalon Pallo  Oulunsalon Vasama  Pateniemen Vesa  ProSki Oulu  RB-Oulu  SK Pohjantähti  SS Rankat Ankat  Sun Volley Oulu  Taekwon-Do Akatemia  Telemark Team  Team FC Uleåborg  Tervarit  Villan Pojat  Yli-Iin Naseva  Ylikiimingin Nuijamiehet 
Urheilutapahtumat:  Oulu Ocean Race  Oulun Tervahiihto
Hiihdon Suomen-mestaruuskilpailut 1950

Hiihdon Suomen-mestaruuskilpailut käytiin vuonna 1950 Mikkelissä neljän päivän aikana 23.- 26. helmikuuta. Kisapaikka oli Kattilansillan alue. Vajaa kaksi viikkoa aiemmin MM-kisoissa olleet suomalaishiihtäjät olivat palaneet kotimaahan Yhdysvalloista.
Tulokset > Miehet 15 kilometriä

| Sija | Kilpailija | Seura | Aika |
| --- | --- | --- | --- |
| 1 | Viljo Pesonen | Kiuruveden Jänne | 57.22 |
| 2 | Paavo Lonkila | Kiuruveden Jänne | 57.23 |
| 3 | Arvo Kippola | Haapaveden Kiilat | 58.08 |
| 4 | Pekka Laitinen | Otavan Viesti | 58.09 |
| 5 | Viljo Vellonen | Savonlinnan Hihtoseura | 58.35 |
| 6 | Valle Goman | Pellon Ponsi | 58.43 |
Lauantaina 25. helmikuuta kisattiin Mikkelissä SM-kisojen miesten 15 kilometriä 2 000  katsojan läsnäollessa. Kisahetkellä lämpötila oli yli 20 astetta pakkasta. Kisaan osallistui kaikkiaan 223 hiihtäjää. Kilpailusta tuli tosi tiukka. Puolimatkassa kisaa johti Kiuruveden Pesonen saman seuran Lonkilan ollessa jäljessä vain sekunnin.  Haapaveden Kippola oli jäljessä 3 sekuntia Pesosesta.Lopputuloksissa järjestys säilyi samana eli Pesonen-Lonkila-Kippola. MM-miehet kärsivät näin tappion; heitä mahtui kaksi seitsemän parhaan joukkoon eli Lonkila toinen ja Vellonen 5. Loukkaantuneena hiihtänyt myös yhdistettyyn osallistunut Myllykosken Heikki Hasu sijoittui 8:ksi.
Tulokset > Miehet 30 kilometriä

| Sija | Kilpailija | Seura | Aika |
| --- | --- | --- | --- |
| 1 | August Kiuru | Tainionkosken Urheilijat | 1.56.20 |
| 2 | Eero Rautiola | Karihaaran Karu | 2.01.06 |
| 3 | Arvo Äyräntö | Jämsänkosken Ilves | 2.01.07 |
| 4 | Erkki Laasanen | Vetelin Urheilijat | 2.01.24 |
| 5 | Esko Tilli | Anjalan Liitto | 2.01.28 |
| 6 | Leo Backman | IK Örnen | 2.01.34 |
Sunnuntaina 26. helmikuuta kisattiin Mikkelissä SM-kisojen miesten 30 kilometriä. Kisahetkellä lämpötila oli yli 20 astetta pakkasta. Kisaan 120 ilmoittuneesta lähti matkaan 69 hiihtäjää, ja heistä hiihti loppuun 50. Kisa hiihdettiin kahtena 15 km:n lenkkinä. August Kiuru otti johdon heti alkuvaiheessa. Puolimatkassa Kiurun johto oli lähes kolme minuuttia ennen Anjalan Tilliä. Seuraavina Pylkönmäen Yrittävän Tauno Sipilä ja Ounasvaaran Hiihtoseuran Turunen. Seuraavia väliaikoja saatiin 22 km:n kohdalta, jossa Kiurun johto oli selvä ja Tilli edelleen toisena. Kolmanneksi oli noussut Karihaaran Eero Rautiola. Lopputuloksissa Kiurun SM oli selvä eli lähes viisi minuuttia ennen toiseksi tullutta Rautiolaa, joka voitti sekunnilla Jämsänkosken Äyrännön.
Tulokset > Miehet 50 kilometriä

| Sija | Kilpailija | Seura | Aika |
| --- | --- | --- | --- |
| 1 | Pekka Vanninen | Mäntän Urheilijat | 3.32.39 |
| 2 | Pekka Kuvaja | Jämsänkosken Ilves | 3.35.17 |
| 3 | Kalevi Mononen | Savonrannan Urheilijat | 3.38.28 |
| 4 | Aarne Jalkanen | Ounasvaaran Hiihtoseura | 3.41.02 |
| 5 | August Kiuru | Tainionkosken Urheilijat | 3.42.35 |
| 6 | Villiam Ovaska | Tainionkosken Urheilijat | 3.44.04 |
Torstaina 23. helmikuuta kisattiin Mikkelissä SM-kisojen miesten 50 kilometriä. Sää oli kilpailuhetkellä vaikea so. pyrytti, aurinko paistoi, yön aikana oli satanut uutta lunta. Lämpötila oli 6 astetta pakkasta. Ilmoittautuneita oli 50, joista matkaan lähti 35. Pääsyy poisjäntiin oli lumisade, joka alkupään lähtijöille olisi  vaikuttanut kaikkein eniten. Ninpä alkupään lähtijöissä oli paljon poisjääntejä. Kilpailun aikana keskeytti 15, joten maaliin hiihti 20 kilpailijaa. Alkuvaiheessa kisaa johti Savonrannan Mononen seuraavina Tainionkosken Kiuru ja Mäntän Pekka Vanninen. Tilanne säilyi tällaisena puolimatkaan, jonka jälkeen johdon otti Vanninen. Jämsänkosken Kuvaja nousi puolimatkan jälkeen kärkikolmikoon Kiurun pudotessa kärjen vauhdista. Maalissa Vannkisen voitto oli selvvä; lähes kolme minuuttia ennen Kuvajaa. Kuvajasta oli kolmanneksi tullut Mononen.
Tulokset > Miehet 3 × 10 kilometriä, viesti

| Sija | Joukkue | Kilpailijat | Aika |
| --- | --- | --- | --- |
| 1 | Sonkajärven Pahka | Kauko Oikarinen   Kalle Kuosmanen   Toivo Oikarinen | 2.08,26 |
| 2 | Ounasvaaran Hiihtoseura | Martti Remes   Kalevi Huhtalo   Pauli Honkanen | 2.08,33 |
| 3 | Anttolan Urheilijat | Taisto Toivakainen   Veini Kontinen   Eero Kolehmainen | 2.10,42 |
Perjantaina 24. helmikuuta kisattiin Mikkelissä SM-kisojen miesten 3 x 10 km:n viesti. Osaa ottavia joukkueita oli 19. Ensimmäiseltä osuudelta kärjessä saapui vaihtoon Sonkajärven K.Oikarinen ja hänestä 10 sekuntia Ounasvaaran Martti Remes ja Jämsänkosken Ilveksen Juho Valtonen. Toisessa vaihdossa kärkipari vaihtui eli Ounasvaaran Huhtalo tuli vaihtoon 12 sekuntia ennen Sonkajärven Kuosmasta. Jämsänkoski oli kolmantena jo puolitoista minuuttia Ounasvaarasta. Kovin nousija toisella osuudella oli Anttolan Veini KOntinen, joka nosti Anttolan jo 5:ksi. Kärkikamppailussa Sonkajärven Toivo Oikarinen ylitti maalilinjan noin 30 metriä ennen Ounasvaaran Honkasta. Anttolan Kolehmainen ohitti ankkuriosudella ensin Lahden Hiihtoseuran Tapio Mäkelän ja ennen maalia vielä Jämsänkosken Pekka Kuvajan tuoden Anttolan maaliin kolmantena. Seuraavina maaliin tulivat oli Jämsänkosken Ilves, Kotkan Into ja Lahden Hiihtoseura.
Tulokset > Naiset 10 kilometriä

| Sija | Kilpailija | Seura | Aika |
| --- | --- | --- | --- |
| 1 | Tyyne Wideman | Mäntän Valo | 47.13 |
| 2 | Kerttu Pehkonen | Warkauden Urheilijat | 48.08 |
| 3 | Kaino Mähönen | Sotkamon Jymy | 49.22 |
| 4 | Sinikka Pelli | Tainionkosken Urheilijat | 49.28 |
| 5 | Siiri Rantanen | Joensuun Kataja | 49.35 |
| 6 | Sirkka Polkunen | Vihtavuoren Pamaus | 49.35 |
Sunnuntaina 26. helmikuuta kisattiin Mikkelissä SM-kisojen naisten 10 kilometriä. Kisahetkellä lämpötila oli yli 20 astetta pakkasta. Väliaikoja saatiin 7 km:n kohdalla. Siellä johtoa piti ennakoidusti Mäntän Tyyne Wideman ennen Varkauden Kerttu Pehkosta, Joensuun Siiri Rantasta ja Sotkamon Kaino Mähöstä. Maalin tulatessa Tyyne Wideman piti johtonsa ennen Pehkosta ja Sotkamon Mähöstä. Neljänneksi nousi lopussa kirinyt Tainionkosken Sinikka Pelli.
Tulokset > Mäkihyppy

| Sija | Kilpailija | Seura | Pisteet | Hyppyjen pituudet |
| --- | --- | --- | --- | --- |
| 1 | Olavi Kuronen | Puijon Hiihtäjät | 227,7 | 51,5 - 50,0 |
| 2 | Matti Pietikäinen | Puijon Hiihtäjät | 226,2 | 51,0 - 50,0 |
| 3 | Aatto Pietikäinen | Puijon Hiihtäjät | 226,2 | 50,5 - 48,5 |
| 4 | Rafael Viljamaa | Lahden Hiihtoseura | 222,4 | 50,5 - 49,5 |
| 5 | Lasse Johansson | Kouvolan Hiihtoseura | 222,0 | 49,0 - 48,5 |
| 6 | Erkki Rajala | Lahden Hiihtoseura | 220,0 | 49,0 - 48,5 |
Kilpailut käytiin Mikkelissä Kattilansillan mäessä viimeisenä kilpailupäivänä 26. helmikuuta. Kisaan osallistui kaikkiaan 87 mäkimiestä. Kattilansillan mäkimonttuun oli tullut noin 5 000 Kisassa katsojaa. Kisassa Puijon mäkimiehet olivat varmoja. Kaatumisia sattui paljon; ensimmäisellä kierroksella 21 ja toisella 12. Ensimmäisen kierroksen jälkeen kärjessä olivat Aatto Pietikäinen, Kuronen ja Matti Pietikäinen. Toisella kierroksella Kuronen varmisti mestaruutensa ennen Matti Pietikäistä.
Tulokset > Yhdistetty

| Sija | Kilpailija | Seura | Pisteet | Hiihto ja mäenlasku |
| --- | --- | --- | --- | --- |
| 1 | Pentti Ryöppy | Tainionkosken Urheilijat | 430,5 | 216,5 + 214,0 |
| 2 | Heikki Hasu | Myllykosken Kilpa-Veikot | 429,2 | 240,0 + 189,2 |
| 3 | Mikko Meriläinen | Sotkamon Jymy | 427,9 | 229,9 + 198,0 |
| 4 | Paavo Korhonen | Joutsenon Kullervo | 426,5 | 226,6 + 199,9 |
| 5 | Aulis Sipponen | Jämsänkosken Ilves | 426,3 | 229,6 + 196,7 |
| 6 | Eeti Nieminen | Nokian Urheilijat | 421,9 | 218,6 + 203,3 |
Yhdistetyn mäenlaskun alkaessa Heikki Hasu johti kisaa yli 10 pisteellä Meriläisen ja Sipposen ollessa seuraavina hiihto-osuuden jälkeen. Vaarallisimpana mäkimiehenä pidetyn Ryöpyn ero Hasuun oli 27,3 pisettä eli varsin selvä. Seuraavan päivän mäkikisassa Hasu hyppäsi vain kaksi varovaista hyppyä jättäen kolmannen hyppäämättä ja lähti kesken yhdistetyn mäkikisan kohti Holmenkollenin kisoja Osloon. Mäkikisassa Ryöppy onnistui erinomaisesti voittaen Hasun 1,2 pisteellä.Joutsenon Korhonen paransi myös asemiaan 6. sijalta 4:ksi. Mäenlaskussa Ryöpyn jälkeen toiseksi parhaaksi suorituksesksi nousi Lahden Hiihtoseuran Alpo Heikkinen, joka kohosi hiihto-osuuden sijalta 32 sijale 11.
Pasi Sydänlammi

| Pasi Sydänlammi> Henkilötiedot |
| --- | --- |
Syntynyt: 1974 (ikä 49–50)
Kansalaisuus:  suomalainen
Muut tiedot
Koulutus: hallintotieteiden maisteri (2000)
Pasi Sydänlammi (s. 1974) on suomalainen yritysjohtaja. Sydänlammi toimi Oma Säästöpankki-yhtiön toimitusjohtajana. Koultuukseltaan Sydänlammi on hallintotieteiden maisteri julkisoikeuden oppianeesta Tampereen yliopistossa. Vuonna 2007 Sydänlammi aloitti toimitusjohtajana Töysän säästöpankissa, joka yhdistyi Kuortaneen Säästöpankkiin. Yhdistymiskuvoiden jälkeen syntyi Oma Säästöpankki vuonna 2009, jonka toimitusjohtajana Sydänlammi on toiminut alusta alkaen.
Sydänlammi jätti tehtävänsä Oma Säästöpankin toimitusjohtajana 19. kesäkuuta 2024.
Robert Kiyosaki

Robert Kiyosaki, 2014
Robert Toru Kiyosaki on amerikanjapanilainen liikemies. Hän toimi liike-elämän parissa 1980- ja 1990-lukujen taitteessa. Hän jäi eläkkeelle taloudellisesti riippumattomana 47-vuotiaana. Kiyosaki on perustanut lukuisia yrityksiä elämänsä aikana. Sijoittamisessa hän on keskittynyt kiinteistöihin. Sijoitusalan lisäksi Kiyosaki on kirjoittanut talousaiheisia kirjoja muun muassa verkostomarkkinoinnista. Vuonna 2011 Kiyosaki julkaisi kirjan sijoitusneuvoista yhdessä Donald Trumpin kanssa.
Kiyosakin ja hänen yhteistyökumppaniensa kirjoja on myyty yhteensä yli 24 miljoonaa kappaletta. Ensimmäistä menestysteosta Rich Dad, Poor Dad myytiin vuosina 1998-2004 neljä miljoonaa kappaletta, ja se oli pitkään myyntilistojen kärjessä.
Yksi Kiyosakin yrityksistä hakeutui konkurssiin vuonna 2012.
Kiyosakin mielipiteet talouselämästä

Kiyosakin mielipiteet sijoittamisesta ovat kiistanalaisia ja poikkeavat monien muiden taloustieteen asiantuntijoiden mielipiteistä. Kiyosaki vähättelee hajauttamisen hyötyjä sijoittamisessa ja suosittelee sijoitusten keskittämistä riskeistä huolimatta. Hän on myös tullut tunnetuksi verkostomarkkinoinnin tukijanalähde?.
Hiihdon Suomen-mestaruuskilpailut 1932

Hiihdon Suomen-mestaruuskilpailut pidettiin vuonna 1932 Virolahdella. Lake Placidin olympiakisoissa  kilpailleet viisi suomalaishiihtäjää eivät olleet mukana SM-hiihdoissa.
Tulokset > Miehet, 10 kilometriä

| Sija | Kilpailija | Seura | Aika |
| --- | --- | --- | --- |
| 1 | Lauri Kiiskinen | Pankakosken tehtaan Urheilijat | 41.52 |
| 2 | Rafael Björklund | Teerijärven Urheiluseura | 42.04 |
| 3 | Nestor Huupponen | Nikkarilan Tervas | 42.21 |
| 4 | O. Heikkinen | Kainuun Hiihtoseura | 42.23,5 |
| 5 | Sulo Nurmela | Vehkalahden Veikot | 42.26 |
| 6 | Einari Mässeli | Virolahden Sampo | 42.41 |
Joukkuekilpailun voitti Kainuun Hiihtoseura.
Tulokset > Miehet, 50 kilometriä

| Sija | Kilpailija | Seura | Aika |
| --- | --- | --- | --- |
| 1 | Heikki Norojärvi | Mäntän Urheilijat | 3.46.56 |
| 2 | Toivo Kontula | Enson Kisailijat | 3.47.33 |
| 3 | T. Lanu | Lahden Hiihtoseura | 3.49.25 |
| 4 | Arvi Riivari | Metsäkylän Kurssi | 3.50.07 |
| 5 | Asser Autio | Puijon Hiihtäjät | 3.52.48 |
| 6 | M.Partanen | Joensuun Kataja | 3.55.00 |
Miesten 50 km hiihdettiin Virolahden Virojoella 14. helmikuuta 1932.  Aamulla pakkasta oli kisapaikalla noin 10 astetta. Katselijoita oli lähes 3 000. Matkalle lähti 42 hiihtäjää, ja maaliin hiihti kaikkiaan 31 miestä. Kisa hiihdettiin kahtena 25 km:n lenkkinä. Puolivälissä kisaa johti Mäntän Heikki Norojärvi puolella minuutilla ennen Lahden Lanua ja Lanusta puoli minuuttia Joensuun Partanen. Riivari ja Autio olivat Partasesta jäljessä kaksi minuuttia. Matkan toisella puoliskolla Norojärvi väsyi; oli pyshtynyt matkalla jopa pari kertaa juomaan jostain kaivosta vettä. Enson Toivo Kontula melkein tavoitti Norojärven heidän eronsa ollessa maalissa 37 sekuntia.
Tulokset > Miehet, joukkue

| Sija | Joukkue | Kilpailijat | Aika |  |
| --- | --- | --- | --- | --- |
| 1 | Kainuun Hiihtoseura | F.Heikkinen   O.Heikkinen   J.Juntunen | 2.08,51 |  |
| 2 | Virolahden Sampo | E.Mässeli   S.Värri   O.Olli | 2.09,15 |  |
| 3 | Teerijärven Urheiluseura | R.Björklund   R.Vidjeskog   L.Flöjt   | 2.12,15 |  |
Kilpailu perustui Virolahdella 13.2. hiihdetyn 10 kilometrin kisan yhteistuloksiin - kolmen hiihtäjän yhteisaika.
Tulokset > Naiset, 5 kilometriä

| Sija | Kilpailija | Seura | Aika |
| --- | --- | --- | --- |
| 1 | Impi Tasa | Virolahden Sampo | 21.46 |
| 2 | Vilma Harju | Virolahden Sampo | 21.46 |
| 3 | Lempi Asikainen | Elisenvaaran Lotat | 22.04 |
| 4 | Henni Närhi | Vesannon Urheilijat | 22.10,5 |
| 5 | Helga Koskimies | Vehkalahden Veikot | 22.49,5 |
| 6 | Hilma Penttinen | Kerkkoon Nuorisoseuran Urheilijat | 22.57 |
Naisten 5 km hiihdettiin Virolahdella 13. helmikuuta 1932. Osanotajia kisassa oli kahdeksan. Järjestäbän seuran Virolahden Sampon Impi Tasa ja Vilma Harju ottivat kaksoisvoiton.
Tulokset > Mäkihyppy

| Sija | Kilpailija | Pisteet | Seura | Hyppyjen pituudet |
| --- | --- | --- | --- | --- |
| 1 | Paavo Nuotio | Lahden Hiihtoseura | 220,8 | 31,5 - 32,5 m |
| 2 | Erkki Järvinen | Lahden Hiihtoseura | 214,5 | 31,5 - 30,0 m |
| 3 | Toivo Nykänen | Lahden Hiihtoseura | 213,2 | 31,0 - 31,5 m |
| 4 | B.Ikäheimonen | Helsingin Toverit | 211,4 | 30,5 - 31,0 m |
| 5 | Harald Holm | Helsingin Hiihtäjät | 209,1 | 31,0 - 31,0 m |
| 6 | J.Sveholm | Fiskars IF | 208,4 |  |
Kilpailu käytiin Virolahdella 14. helmikuuta 1932. Kilkpailuun osallistui 31 miestä. Mestaruuden tavottelijoista Kuopion Väinö Tiihonen kosketti kädellään rinnettä, joten menetti näin mahdollisuutensa. Lahden Lauri Valonen istui ensimmäisen hyppynsä menettäen myös mahdollisuudet mestaruuskisassa. Lahden Paavo Nuotio hyppäsi tasaisen hyvin molemmat hyppynsä voittaen Suoimen mestaruuden ja seurakaverinsa Erkki Järvisen ja Toivo Nykäsen.
Tulokset > Yhdistetty

| Sija | Kilpailija | Seura | Pisteet |
| --- | --- | --- | --- |
| 1 | Lauri Valonen | Lahden Hiihtoseura | 441,1 (228,0 + 213,1) |
| 2 | Elis Uosikkinen | Puijon Hiihtäjät | 440,4 (236,4 + 204,0) |
| 3 | Hugo Ilvonen | Lahden Hiihtoseura | 414,5 (218,8 + 195,7) |
| 4 | Toivo Järvinen | Lahden Hiihtoseura | 396,5 (211,2 + 185,3) |
| 5 | Toivo Nykänen | Lahden Hiihtoseura | 374,6 (238,8 + 135,8) |
| 6 | Väinö Tiihonen | Puijon Hiihtäjät | 372,8 |
Yhdistetyn SM-kisat pidettiin Virolahdella 13.-14. helmikuuta 1933. Hiihto-osuudella erottui neljä yhdistetyn hiihtäjää eli Ounasvaaran Aarne Valkama, Lahden Nykänen ja Valonen sekä Puijon Uosikkinen. Mäkeen tultaessa suosikkina yhdistetyn voittajaksi oli Nykänen, mutta hän kaatui toisen hyppynsä. Näin hänen  loppusijoituksensa oli viides. Kisaa hiihto-osuuden jälkeen johtanut Valkama kaatui molemmat hyppynsä, joten hän putosi kärkisijoilta. Valonen onnistui mäessä voittaen varovasti hypännyttä Uosikkista riittävästi ottaakseen Suomen mestaruuden. Kuopion Tiihonen nousi hyppyjensä ansiosta lopputuloksissa 6:ksi.
Kotalampi (Pertunmaa, Kuhajärvi)

| Kotalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa)
Koordinaatit:  61°23′37″N, 26°21′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Kuhalampeen 
Järvinumero:  14.172.1.041
Mittaustietoja
Pinnankorkeus:  110,7 m  
Pituus:  250 m  
Leveys:  130 m  
Rantaviiva:  0,679 km  
Pinta-ala:  2,279 ha  
Saaria:  ei saaria 
 fiKotalampi 
Kotalampi  on Etelä-Savossa Pertunmaalla Kuhajärven kylän lähellä sijaitseva lampi.
Maantietoa

Lammen pinta-ala on 2,3 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 110,7 metriä mpy.
Majaalampi

| Majaalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa)
Koordinaatit:  61°32′54″N, 26°33′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskujoki:  ei laskuojaa 
Järvinumero:  14.854.1.008
Mittaustietoja
Pinnankorkeus:  108,8 m  
Pituus:  220 m  
Leveys:  100 m  
Rantaviiva:  0,521 km  
Pinta-ala:  1,262 ha  
Saaria:  ei saaria 
 fiMajaalampi 
Majaalampi  on Etelä-Savossa Pertunmaalla  Lihavanpään lähellä sijaitseva lampi.
Maantietoa

Lampi on 220 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Sahinojan valuma-alueeseen (14.854) se kuuluu. Lammen vedenpinnan korkeus on 108,8 metriä mpy.
Terhi Ekebom

| Terhi Ekebom> Henkilötiedot |
| --- | --- |
Syntynyt: 5. huhtikuuta 1971 (ikä 53)
Kansalaisuus:  suomalainen
Ammatti:  sarjakuvataiteilija, graafikko
Kirjailija
Palkinnot
 Puupäähattu (2014) 
Aiheesta muualla
Terhi Ekebom (englanniksi)
Löydä lisää kirjailijoitaKirjallisuuden teemasivulta
Ilkantien vesitornin muraali, 2021, Kokkola, osin yhteisötyönä.
Terhi Elina Ekebom (o.s. Numminen, s. 5. huhtikuuta 1971 Helsinki) on suomalainen sarjakuvataiteilija, graafinen suunnittelija ja kuvittaja.
Ekebom valmistui ylioppilaaksi Helsingin kuvataidelukiosta vuonna 1990. Hän opiskeli taidekasvatusta Taideteollisesta korkeakoulussa ja valmistui taiteen maisteriksi vuonna 2000. Vuonna 2002 Ekebom valmistui graafisen suunnittelun medianomiksi Evtekin Muotoiluinstituutista. Lisäksi hän on suorittanut draaman ja kirjoittamisen opintoja muun muassa Teatterikorkeakoulun kesäyliopistossa ja Aalto-yliopiston avoimessa yliopistossa.
Ekebom julkaisi ensimmäisiä sarjakuviaan Naarassarjat-lehdessä 1990-luvun alussa. Vuonna 2014 Ekebom sai Suomen sarjakuvaseuran Puupäähattu-palkinnon.
Sarjakuva-albumeita

A Cow’s Dream.  Helsinki:  Napa, 2001.
Uusissa maisemissa.  Oulu:  Asema, 2005.  ISBN 978-952-99407-6-9
Honeymoon Island.  Helsinki:  Fifi & Napa, 2007.  ISBN 978-952-92-2564-4
Kummituslapsi.  Oulu:  Asema, 2013.  ISBN 978-952-5909-15-9
Muraaleja

Pienet maailmat, yhdessä Jenni Ropen kanssa, 2012, Helsinki.
Tiikeri, 2018, Vantaa.
Matkalla kotiin, 2023, Tampere.
Aiheesta muualla

Terhi Ekebomin portfolio Napa Agencyn sivuilla (englanniksi)
Vuoden 2014 Puupää Terhi Ekebom (Arkistoitu – Internet Archive). Suomen sarjakuvaseura.
Harri Römpötti: Puupäähatulla palkittu Terhi Ekebom: Naispiirtäjät eivät häpeile herkkiä aiheita (Arkistoitu – Internet Archive). Helsingin Sanomat 13.2.2014.
Marjo Kytöharju: Omannäköistä jälkeä. Kirkko ja kaupunki 31.3.2014.
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Latvia
PEAR

PEAR (lyhenne sanoista PHP Extension and Application Repository) on ohjelmistokirjastohanke, jossa etenkin dynaamisia webbisivuja kehittävät ohjelmoijat voivat jakaa osia ohjelmakoodistaan. Se on  PHP:n sisarprojekti, jonka tavoitteena on luoda runko- ja julkaisujärjestelmä PHP:n ympärille. PHP:tä käytetään erityisesti web-palvelinympäristöissä dynaamisten verkkosivujen luonnissa. Ohjelmointikielen lisäksi PHP-ympäristössä on laaja luokkakirjasto.
PEAR-projekti alkoi vuonna 1999 kun Stig S. Bakken päätti edistää koodin uusiokäyttöä yleistä käyttötarkoitusta varten luotujen koodien osalta.